**จิตรกรรมเหนือจริง เรื่อง จินตนาการใต้ท้องทะเล**

**SURREALISTIC PAINTING IN SUBJICT MATTER OF IMAGINATION UNDWE THE SEA**

**จุติพร จันทร์เผือก1,รศ.พีระพงษ์ กุลพิศาล2**

**นักศึกษาหลักสูตรศิลปศาสตรมหาบัณฑิต ปีการศึกษา 2559**

**มหาวิทยาลัยราชภัฏบ้านสมเด็จเจ้าพระยา**

**บทคัดย่อ**

การวิจัยครั้งนี้มีวัตถุประสงค์เพื่อ 1) ศึกษาผลงานจิตรกรรมเหนือจริงจำนวน 10 ภาพ ในประเด็นแนวคิด และการจัดภาพ และ 2) สร้างสรรค์ผลงานจิตรกรรม เรื่อง จินตนาการใต้ท้องทะเลด้วยสีอะคริลิกและสีชอล์กบนผ้าใบ กลุ่มตัวอย่างคือ ผลงานจิตรกรรมเหนือจริง จำนวน 10 ภาพ เครื่องมือที่ใช้ในการวิจัยได้แก่ แบบสังเกตแบบมีโครงสร้าง แบบสัมภาษณ์แบบมีโครงสร้างและผลงานสร้างสรรค์ของผู้วิจัย เก็บข้อมูลจากผู้เชี่ยวชาญด้านศิลปะ โดยใช้เทคนิคเดลฟายประยุกต์ สถิติที่ใช้ในการวิเคราะห์ข้อมูลได้แก่ ร้อยละ

1. การศึกษาผลงานจิตรกรรมเหนือจริง ประเด็นแนวคิด พบว่า ใช้แนวคิดในการสร้างความเหนือจริง 4 วิธี วิธีที่ใช้มากที่สุดคือ ใช้วัตถุแทนกัน รองลงมาคือภาพหลอน ใช้วัตถุต่างชนิดกันประกอบกัน ภาพกำกวมและรูปกับพื้น ตามลำดับ ประเด็นการจัดภาพ ใช้วิธีจัดแบบซ้ายขวาไม่เหมือนกันมากที่สุด รองลงมาคือ แบบแผ่กระจาย แบบซ้ายขวาเหมือนกัน และแบบจัดเป็นกลุ่ม

2. การสร้างสรรค์ผลงานจิตรกรรมเหนือจริง เรื่อง จินตนาการใต้ท้องทะเล ด้วยสีอะคริลิกและสีชอล์กบนผ้าใบ ประเด็นแนวคิด ใช้แนวคิดในการสร้างความเหนือจริงด้วยวิธีใช้วัตถุแทนกันรองลงมาคือภาพหลอน ใช้วัตถุต่างชนิดกันประกอบกัน ภาพหลอน ภาพกำกวมและ รูปกับพื้น ตามลำดับ ประเด็นการจัดภาพใช้วิธีการจัดภาพแบบซ้ายขวาไม่เหมือนกันมากที่สุด รองลงมาคือแบบแผ่กระจาย แบบซ้ายขวาเหมือนกัน และแบบจัดเป็นกลุ่มเดียว รวมทั้งการเพิ่มสีสัน ขององค์ประกอบต่าง ๆ เพื่อสื่อถึงความสวยงามของธรรมชาติใต้ท้องทะเล ที่ทรงคุณค่าแก่การดูแลรักษาและอนุรักษ์ให้คงอยู่ตลอดไป

**คำสำคัญ :** จิตรกรรมเหนือจริง, จินตนาการ, ใต้ท้องทะเล.

1. นางจุติพร จันทร์เผือก นักศึกษาหลักสูตรศิลปศาสตรมหาบัณฑิต

มหาวิทยาลัยราชภัฏบ้านสมเด็จเจ้าพระยา

2. รองศาสตราจารย์ พีระพงษ์ กุลพิศาล อาจารย์ประจำสาขาวิชาศิลปกรรม

มหาวิทยาลัยราชภัฏบ้านสมเด็จเจ้าพระยา

**ABSTRACT**

**ABSTRACT**

The purposes of this research were 1) to study the surrealistic paintings in terms of concepts and composition and 2) to create the painting in subject matter of imagination under the sea with acrylic on canvas. The sample included ten surrealistic paintings. The research instruments involved structured observation checklist, structured interview and the paintings created by the researcher. Data were collected from the artistic specialists through Delphi technique, and were statistically analyzed in percentage.

The findings revealed as follows.

1. There were four approaches which were employed in creating the surrealistic paintings. The most popularly used one referred to substitution of object. Further, illusion, co-existence between two different objects, ambiguous paintings, and figure-ground space respectively were also sometimes adopted. The most kind of composition applied to the paintings was asymmetry followed by radiation, symmetry, and group unity.

2. The painting in subject matter of imagination under the sea with acrylic on canvas was created in compliance with the approach of substitution of object followed by illusion, co-existence between two different objects, ambiguous paintings, and figure-ground space respectively. The most kind of composition applied to the present painting included asymmetry followed by radiation, symmetry, and group unity. Also, the composition was added with colours to convey the spectacle under the sea which needed to be maintained and preserved.

**Keywords**: Surrealistic Paintings, Imagination, Under the Sea

1. **บทนำ**

**ความเป็นมาและความสำคัญของปัญหา**

สภาพแวดล้อมชายฝั่งและระบบนิเวศใต้ทะเลของโลกมีการเปลี่ยนแปลงเกิดขึ้นซึ่งส่งผลกระทบให้เห็นได้ชัดเจน เช่น ในช่วงทศวรรษที่ผ่านมา ระบบนิเวศปะการังทั่วโลกเสื่อมโทรมลงในอัตราเร็วที่ไม่เคยมีมาก่อน การรบกวนที่มีผลกระทบต่อแนวปะการัง เป็นผลมาจากฝีมือมนุษย์และมาจากเหตุการณ์ธรรมชาติ แนวปะการังที่เสื่อมโทรมอย่างรวดเร็วในช่วงปัจจุบันนั้นส่วนใหญ่แล้วเป็นผลมาจากฝีมือมนุษย์ (การใช้ประโยชน์แนวปะการังมากเกินควร เช่น การตกหรือจับปลา การท่องเที่ยว การเพิ่มขึ้นของตะกอนและสารอาหารที่เข้ามาสู่แนวปะการัง) รวมทั้งเหตุการณ์ธรรมชาติที่ทำให้แนวปะการังเสื่อมโทรม ประกอบด้วย พายุ น้ำท่วม อุณหภูมิสูงและต่ำมากเกินไป ปรากฏการณ์แอลนิโญ การโผล่พ้นน้ำจากการเปลี่ยนแปลงระดับน้ำหรือกระแสลม เหตุการณ์ผู้ล่าระบาด และการระบาดของโรคปะการัง ซึ่งในมิตินี้เองก็ทำให้สภาพการเปลี่ยนแปลงของแนวปะการังเป็นตัวชี้วัดที่มี ประสิทธิ ภาพต่อการศึกษาวิจัยการเปลี่ยนของสภาพแวดล้อมชายฝั่งและใต้ทะเลประเทศไทย เป็นประเทศที่มีแนวปะการังที่สวยงามหลายจุดทั้งฝั่งอ่าวไทย และฝั่งอันดามัน ผลผลิตและความหลากหลายทางชีวภาพที่สูงมากของแนวปะการังรองรับการพัฒนาทางด้านเศรษฐกิจและสังคม สัตว์ทั้งหลาย (รวมทั้งมนุษย์) พึ่งพาแนวปะการังเป็นที่หลบภัย เป็นแหล่งอาหารและเป็นที่อยู่อาศัย แนวปะการัง และถ้าทรัพยากรที่มีอยู่จำกัดนี้ได้สูญหายไปคงมีผลกระทบต่อมวลมนุษย์สุดที่จะประเมินได้ ดังนั้นเราควรมีความเข้าใจในผลเสียทีจะเกิดขึ้น และอนุรักษ์ทรัพยากรทางทะเลที่อุดมสมบูรณ์นี้ไว้

การสร้างสรรค์ผลงานทางศิลปะได้พัฒนาเปลี่ยนแปลงไปตามยุคสมัยเรื่อยมา ซึ่งขี้นอยู่กับปัจจัยด้านต่างๆ ไม่ว่าจะเป็นสภาพเศรษฐกิจ สังคม การเมือง การปกครอง รวมทั้งความเจริญก้าวหน้าทางเทคโนโลยี สิ่งเล่านี้ล้วนเชื่อมโยงสัมพันธ์กับการสร้างสรรค์ผลงานศิลปะมาทุกยุคสมัย เป็นผลให้พัฒนาการทางศิลปะที่เกิดขึ้น ล้วนมีแนวความคิด เนื้อหา รูปแบบและกลวิธีในการสร้างสรรค์ที่เป็นบริบทกับสังคมทั้งสิ้น

ในช่วงศตวรรษที่ 20 เป็นช่วงเวลาที่ศิลปินบรรจงสร้างสรรค์ผลงานที่แสดงออกมากขึ้นกว่าที่เคยเป็นมาทำให้เกิดมุมมองทางสุนทรียภาพและการรับรู้ในรูปแบบใหม่ ศิลปินแต่ละคนได้พัฒนาทั้งในด้านวิธีการคิด รูปแบบ การแสดงออก การนำเสนอ และกลวิธีในการสร้างสรรค์ ในขณะเดียวกันก็มีวิธีการแลกเปลี่ยนความคิดเห็น เกิดการเรียนรู้และบรูณาการ สร้างสรรค์เป็นผลงานชิ้นใหม่ เกิดมุมมองทางสุนทรียภาพในมุมมองใหม่ ซึ่งก่อเกิดผลงานศิลปะที่แปลกและแตกต่างกัน ซึ่งถือเป็นการพัฒนาผลงานของตนเองอย่างไม่หยุดยั้ง

จากบทบาทศิลปะลัทธิดาดา ที่มีทรรศนะและการสร้างสรรค์ที่แปลกแตกต่างจากอดีดได้ส่งผลมาสู่ขบวนการทางศิลปะอีกขบวนการหนึ่งคือ ศิลปะลัทธิเหนือจริง จากสภาพการต่อต้านเหตุผล ได้พัฒนาไปสู่การแสดงออกซึ่งใต้สำนึกอันเป็นเหตุผลภายในที่ไม่ลงรอยกับเหตุผลภายนอก และก็มีศิลปินจากศิลปะลัทธิดาดา ที่พัฒนาไปสู่ศิลปะลัทธิเหนือจริง ด้วย โดยเฉพาะอย่างยิ่งกวีชื่อว่า เบรอตง ที่เคยร่วมปฏิบัติการอยู่กับศิลปินลัทธิดาดา ได้หันมาแสดงบทบาทและเป็นผู้นำแถลงการณ์ ศิลปะลัทธิเหนือจริง ในปี ค.ศ. 1924 (พ.ศ.2467) ซึ่งถือกันว่าเป็นการเริ่มต้นศิลปะแนวทางนี้อย่างเป็นทางการ (วิรุณ ตั้งเจริญ, 2535:56)

จากการศึกษาผลงานในอดีต ทั้งที่เป็นผลงานวรรณศิลป์ และทัศนศิลป์ของกลุ่มเหนือจริงเห็นว่าความต้องการที่จะแสดงออกซึ่งจิตไร้สำนึก ความฝันและความปรารถนาของมนุษย์มีมาในทุกยุคทุกสมัย แม้จะถูกบดบังโดยประวัติศาสตร์ที่เป็นทางการก็ตาม กวี เบรอตง เคยกล่าวว่า ศิลปะลัทธิเหนือจริงเกิดขึ้นก่อนเขาและเขาก็เชื่อกันว่ามันจะมีชีวิตต่อไปหลังจากชั่วชีวิตของเขาด้วย

จุดกำเนิดลัทธิเซอร์เรียลิสม์ หรือศิลปะแบบเหนือจริง เกิดจากขบวนการลัทธิทางศิลปะ วรรณกรรม ที่แยกตัวออกมาจากลัทธิดาดา โดยมี ออเดร เบรตง กวีชาวฝรั่งเศสเป็นผู้นำกลุ่ม หลังจากยุติสงครามโลกครั้งที่ 1 ในปี ค.ศ 1924 หรือ พ.ศ. 2467 ออเดร เบรตง เขียนแถลงการณ์เซอร์เรียลิสม์ฉบับแรก มีกวี และศิลปินร่วมลงนาม 19 คน นับเป็นการประกาศก่อตั้งกลุ่มอย่างเป็นทางการที่กรุงปารีส สมาชิกของกลุ่มมีทั้ง ศิลปิน และกวี ที่มีชื่อเสียงในยุดนั้น

งานศิลปะเป็นสิ่งที่มนุษย์สร้างขึ้นและคงอยู่คู่กับมนุษย์มานานนับหมื่นปี จากการค้นพบหลักฐานทางโบราณคดีแสดงให้เห็นว่างานศิลปะได้เริ่มมีการสร้างกันมาตั้งแต่ยุคก่อนประวัติศาสตร์ตั้งแต่ยุคหินเก่าตอนปลายซึ่งอยู่ในช่วง 15,000-10,000 ปี จิตรกรรมบนผนังถ้ำอัลตามีรา ( Altamira Cave ) เมืองซานทานเดอร์ ทางภาคเหนือของประเทศสเปน ถ้ำลาสโกซ์ (Lascaux Cave ) บริเวณลุ่มแม่น้ำดอร์โดน (Dordone) ซึ่งอยู่ทางตอนใต้ของฝรั่งเศส ที่นับเป็นข้อมูลสำคัญที่เป็นหลักฐานพัฒนาการทางด้านจิตรกรรมมาจนถึงปัจจุบัน

ในงานจิตรกรรมโดยทั่วไปจะประกอบด้วยเนื้อหาเรื่องราว ( Content) และรูปแบบ (Form) ทางด้านเนื้อหาเรื่องราวที่ศิลปินหรือผู้สร้างสรรค์งานต้องการนำเสนอ มักจะเริ่มจากเรื่องราวหรือสิ่งที่ใกล้ตัวมนุษย์เหมือนเป็นการจดบันทึก เช่น รูปคน รูปมือ รูปสัตว์ และรูปลวดลายเรขาคณิตลักษณะภาพมีรูปแบบที่เน้นการแสดงความเคลื่อนไหวแบบง่าย ๆ มีรายละเอียดเล็กน้อย โดยมีจุดมุ่งหมายเพื่อแสดงออกเกี่ยวกับความเชื่อ พิธีกรรม

ผู้วิจัยได้ศึกษาและรับอิทธิผลจากศิลปะลัทธิเหนือจริง มาเป็นจุดเริ่มต้นของการสร้างสรรค์ รวมทั้งการพัฒนามาเป็นแนวทางของตนเอง แนวคิดของงานศิลปะที่สร้างสรรค์ขึ้นมีแหล่งที่มาและเรื่องราวจากความมหัศจรรย์ใต้ท้องทะเล

ผู้วิจัยได้แรงบันดาลใจ จากการได้ดูสารคดีชีวิตใต้ท้องทะเล มีสัตว์ สิ่งมีชีวิต ต่าง ๆที่อาศัยใต้ท้องทะเล เช่น ฝูงปลาชนิดต่างๆ ดอกไม้ทะเล ปะการัง สภาพทั่วไปของท้องทะเลมีสีสันสวยงาม จากความประทับใจจึงต้องการถ่ายทอดบรรยากาศและความงดงามเป็นงานจิตรกรรมเหนือจริงเรื่อง จินตนาการใต้ท้องทะเล ด้วยสีอะคลิลิกและสีชอล็ก บนผ้าใบ ใช้กลวิธีการระบายสีแบบเกลี่ยเรียบ ทิ้งรอยแปรง บดขยี้สี ขีด แต้มจุดสี ด้วยปากกามาร์เกอร์ โดยข้าพเจ้าได้ศึกษาจากผลงานจิตรกรรมแบบเหนือจริง ผสมผสานกับแนวคิดของตนเอง ใส่ความสนุกสนาน ความแปลก ความเพ้อฝันและเรื่องราวที่เหนือจริง เพื่อสะท้อนให้เห็นคุณค่าสิ่งมีชีวิตที่อาศัยอยู่ใต้ท้องทะเล เพื่อให้เห็นคุณค่าควรแก่การอนุรักษ์และหวงแหน รวมทั้งส่งเสริมด้านจิตใจของผู้คนให้เบิกบาน มีแนวคิดในเชิงบวก ซึ่งจะนำมาซึ่งความสุขของสังคมต่อไป

**วัตถุประสงค์ของการวิจัย**

1. เพื่อศึกษาผลงานจิตรกรรมเหนือจริง จำนวน 10 ภาพ ในประเด็นแนวคิด และการจัดภาพ

2. เพื่อสร้างสรรค์ผลงานจิตรกรรมเหนือจริง เรื่อง จินตนาการใต้ท้องทะเล ด้วยสีอะคริลิกและสีชอล์กบนผ้าใบ

**ขอบเขตของการวิจัย**

**ประชากรและกลุ่มตัวอย่าง**

ประชากร เป็นภาพผลงานจิตรกรรมเหนือจริง จำนวน 40 ภาพ คัดเลือกและรับรองโดยอาจารย์ที่ปรึกษา

กลุ่มตัวอย่าง ได้แก่ ผลงานภาพจิตรกรรมเหนือจริง จำนวน 10 ภาพ โดยกำหนดวิธีการสุ่มแบบเจาะจง(Purposive Sampling Random) จากผลงานที่มีลักษณะดังต่อไปนี้

1. เป็นผลงานจิตรกรรมเหนือจริงที่มีรูปแบบสมจริง

2. เป็นผลงานที่วาดแบบตัดทอนและเพ้อฝัน

3. เป็นผลงานที่มีแนวคิดเกี่ยวกับมนุษย์ สัตว์ต่าง ๆ และสภาพแวดล้อม

4. ใช้สีอย่างอิสระ(ไม่มีกฎเกณฑ์)

**ตัวแปรที่ศึกษา**

ตัวแปรอิสระ ได้แก่ การวิเคราะห์ภาพผลงานจิตรกรรมเหนือจริง ในประเด็น แนวคิด และการจัดภาพ

ตัวแปรตาม ได้แก่ ผลงานจิตรกรรมเหนือจริง เรื่อง จินตนาการใต้ท้องทะเล ด้วยสีอะคริลิกและสีชอล์กบนผ้าใบ

เครื่องมือที่ใช้ในการรวบรวมข้อมูลครั้งนี้ประกอบด้วยแบบสอบถาม และแบบสัมภาษณ์

1. แบบสอบถามจำนวน 1 ฉบับ โดยผู้วิจัยได้มีการพัฒนาแบบสอบถามตามลำดับขั้นตอน จากนั้นจึงนำแบบสอบถามไปให้อาจารย์ที่ปรึกษาตรวจ แก้ไข และนำมาปรับปรุงตามคำแนะนำ และนำเครื่องมือ (แบบสอบถาม) ไปให้ผู้เชี่ยวชาญ จำนวน 3 ท่าน ตรวจ แก้ไข เพื่อให้แบบสอบถามมีความตรงด้านเนื้อหาในการทำวิจัย โดยแบ่งออกเป็น 3 ตอน (ดังแสดงในภาคผนวก)

ตอนที่ 1 ข้อมูลทั่วไปเกี่ยวกับผู้ตอบแบบสอบถาม

ตอนที่ 2 สอบถามรูปแบบการสอน การวางแผนการสอน การดำเนินการสอน การวัดและประเมินผล เป็นแบบสำรวจรายการ

ตอนที่ 3 สอบถามปัญหาในการวางแผนการสอน การดำเนินการสอน การวัดและประเมินผล เป็นแบบมาตราส่วนประมาณค่า

2. แบบสัมภาษณ์เชิงลึกแบบมีโครงสร้างจำนวน 1 ชุด ใช้สัมภาษณ์เกี่ยวกับ สภาพการจัดการเรียนการสอนของครูผู้สอนภาษาอังกฤษ แบ่งออกเป็น 3 ข้อ เป็นแบบพรรณนาวิเคราะห์

**การเก็บรวบรวมข้อมูล**

**เครื่องมือชิ้นที่ 1 แบบสังเกตแบบมีโครงสร้าง (Structured Observation)**

การเก็บข้อมูลด้วยแบบสังเกต ใช้สำหรับวิเคราะห์ข้อมูลประเด็นต่อไปนี้

1. การเก็บข้อมูลประเด็น แนวคิดเก็บข้อมูลโดยการสังเกตกลุ่มตัวอย่างทีละภาพจนครบ

10 ภาพ ในประเด็นใช้วัตถุแทนกัน ใช้วัตถุต่างชนิดกันประกอบกันภาพกำกวม ภาพหลอน รูปกับพื้น ตามโครงสร้างที่กำหนดพร้อมบันทึกลงในตาราง และอภิปรายผล

1. การเก็บข้อมูลประเด็น การจัดภาพเก็บข้อมูลโดยการสังเกตกลุ่มตัวอย่างทีละภาพจน

ครบ 10 ภาพ ในประเด็น แบบซ้ายขวาเหมือนกัน แบบซ้ายขวาไม่เหมือนกัน แบบแผ่กระจาย แบบจัดเป็นกลุ่มเดียว และแบบรัศมี ตามโครงสร้างที่กำหนดพร้อมบันทึกลงในตาราง และอภิปรายผล

**เครื่องมือชิ้นที่ 2 แบบสัมภาษณ์**

การเก็บข้อมูล เป็นวิธีการเก็บข้อมูลโดยเทคนิคเดลฟายประยุกต์ (Applied Delphi Technique)โดยใช้แบบสัมภาษณ์และผลงานสร้างสรรค์ครั้งที่ 1 ประกอบกันด้วยการบันทึกเสียงแล้วสังเคราะห์เป็นข้อมูลเอกสารโดยผู้เชี่ยวชาญ จำนวน 3 ท่าน ลักษณะแบบสัมภาษณ์ เป็นคำสัมภาษณ์แบบมีโครงสร้าง ซึ่งออกแบบคำสัมภาษณ์ตามวัตถุประสงค์การวิจัย โดยให้ข้อมูลการสัมภาษณ์ผลงานทีละชิ้น เมื่อเก็บข้อมูลจาการสัมภาษณ์แล้ว ผู้วิจัยนำข้อมูลเหล่านั้นมาสังเคราะห์เพื่อสร้างสรรค์ผลงานครั้งที่ 2 และอภิปรายผลจำนวน 1ภาพ หลังจากนั้นนำกลับให้ผู้เชี่ยวชาญทบทวนโดยใช้แบบสัมภาษณ์ชุดเดิม เพื่อประเมินผลสัมฤทธิ์ตามวัตถุประสงค์ของการวิจัยด้วยฉันทามติ

**เครื่องมือชื้นที่ 3 ผลงานสร้างสรรค์ ครั้งที่ 1 และครั้งที่ 2**

ผู้วิจัยได้นำข้อมูลการสัมภาษณ์งานสร้างสรรค์ผลงาน 2 ครั้ง

**ครั้งที่ 1** ผลงานจิตรกรรมเหนือจริง เรื่อง จิตรนาการใต้ท้องทะเลด้วยสีอคิลิกและสีชอล์กบนผ้าใบขนาด 100X120 จำนวน 4 ภาพ

**ครั้งที่ 2** เป็นผลงานสร้างสรรค์จากข้อมูลสัมภาษณ์ผลงานสร้างสรรค์ครั้งที่ 1 จำนวน 4 ภาพ นำมาสร้างสรรค์ผลงาน จำนวน 1 ภาพ นำเสนอผู้เชี่ยวชาญเพื่อขอฉันทามติ (ตัวอย่างในภาคผนวก ค )

**ระยะเวลาในการเก็บข้อมูล**

ระหว่างเดือนมิถุนายน พ.ศ. 2559 จนถึงเดือนสิงหาคม พ.ศ. 2559

**การวิเคราะห์ข้อมูล**

วิเคราะห์ข้อมูลโดยวิธีวิเคราะห์เชิงเนื้อหา (Contentanalysis) โดยจะวิเคราะห์ในประเด็นที่พบมากที่สุดและรองลงมา

**สถิติที่ใช้ในการวิเคราะห์ข้อมูล** ได้แก่ ร้อยละ (Percentage) และ ค่าเฉลี่ย (Mean)

เกณฑ์การประเมินลำดับความพึงพอใจของผู้เชี่ยวชาญ กำหนอได้ดังนี้

**ดีมาก** หมายถึง มีแนวคิด และการจัดภาพ ตรงกับตัวแปรที่ศึกษาครบถ้วน

**ดี** หมายถึง มีแนวคิด และการจัดภาพ ตรงกับตัวแปรที่ศึกษา แต่ไม่ครบ

**พอใช้** หมายถึง มีแนวคิด และการจัดภาพ ตรงกับตัวแปรที่ศึกษา

**สรุปผลการวิจัย**

การศึกษาวิเคราะห์ลักษณะผลงานจิตรกรรมแบบเหนือจริง สามารถสรุปผลการวิจัยตามหัวข้อวัตถุประสงค์ ดังนี้

1. จากการศึกษาวิเคราะห์ผลงานจิตรกรรเหนือจริงจากภาพกลุ่มตัวอย่าง จำนวน 10 ภาพมีดังนี้ ประเด็นแนวคิด พบว่า ผลงานส่วนใหญ่คิดเป็นร้อยละ 32.14 ใช้แนวคิดในการสร้างความเหนือจริงด้วยวิธี ใช้วัตถุแทนกัน โดยใช้หน้าคนแทนเมล็ดพันธุ์พืช ใช้รูปทรงของเกสรดอกไม้แทนส่วนบนของคน ใช้ดวงตาของคนแทนเกสรดอกไม้ ใช้รูปผลไม้สีเขียวแทนหน้าคน ใช้ส่วนที่เป็นด้ามของไม้กวาดแทนเอวและกระโปรงผู้หญิง ใช้รูปดอกไม้ขนาดใหญ่แทนลำโพงของหีบเพลง ใช้รากไม้แทนขาของช้าง ใช้รูปโคมไฟแทนต้นไม้และกิ่งไม้ ใช้รูปหัวปลาที่โผล่เหนือน้ำแทนนัยน์ตาของคน รองลงมาใช้แนวคิดในการสร้างความเหนือจริงด้วย วิธีหลอน คิดเป็นร้อยละ25 โดยจัดองค์ประกอบของกิ่งไม้ รากไม้ ให้เป็นรูปทรงที่แปลก เหมือนฝัน จัดส่วนต่างของดอกไม้กับรูปร่างผู้หญิงในลักษณะที่ แปลก พิสดาร ใช้รูปนิ้วเท้าที่โผล่ออกมาจากปลายรองเท้าทำให้ดูพิสดาร จัดวางรูปกล่องดวงตา กล่องปากที่ยื่นออกมาด้านนอกทำให้ดูพิสดารไม่เหมือนธรรมชาติ จัดวางรูปเสือสองตัวที่กำลังกระโดดใส่ผู้หญิงที่นอนเปลือยกายอยู่ด้านล่างดูแล้วน่ากลัว จัดองค์ประกอบด้วยอวัยวะภายในของคนที่พุ่งออกมาจากปากทำให้ดูน่ากลัว รองลงมาใช้แนวคิดในการสร้างความเหนือจริงด้วยวิธีประกอบกันคิดเป็นร้อยละ21.43 โดยรูปทรงของดอกไม้ รูปทรงส่วนล่างของผู้หญิงมาประกอบกันเป็นลักษณะของพุ่มดอกไม้ ใช้กิ่งไม้ นาฬิกา ขาเทียม รองเท้า นก คน มาประกอบกันเป็นเรื่องราว ใช้รูปกล่องที่มีดวงตา กล่องที่รูปปาก มาประกอบกันเป็นหน้าคน ใช้รูปไก่ หัวกะโหลก ไส้กรอก ดวงอาทิตย์ โขดหินมาประกอบกันเป็นเรื่องราว ใช้ส่วนตาง ๆ ของสัตว์ มาประกอบกันเป็นรูปคน รองลงมาใช้แนวคิดในการสร้างความเหนือจริงด้วยวิธี กำกวมซึ่งคิดเป็นร้อยละ 14.29 โดยใช้เนื้อหาของภาพเป็นภาพกล่องสี่เหลี่ยมระบายสีเป็นรูปท้องฟ้าและก้อนเมฆ มีกิ่งไม้วางอยู่บนกล่อง มีฉากหลังเป็นท้องฟ้า ซึ่งมองแล้วลวงตา ใช้ด้านหน้าตัดของตอไม้เป็นรูปแผ่นเสียง ทำให้มองสลับกัน ใช้รูปเสือสองตัวที่มีขนาดต่างกัน กำลังกระโดดทำให้มองเห็นเหมือนเสือตัวเล็กพุ่งออกมาจากปากของเสือตัวใหญ่ ใช่ท่อนไม้สีเขียวเข้มที่ด้านล่างเป็นรูปจระเข้ ทำให้มองเห็นสลับกัน ใช้รูปดวงตาขนาดใหญ่ ตรงกลางมีรูปปลากำลังโผล่หัวขึ้นมาเพื่อกินแมลง ทำให้มองเห็นสลับกันระหว่างตากับหนองน้ำ รองลงมาใช้แนวคิดในการสร้างความเหนือจริงด้วยวิธีรูปกับพื้นคิดเป็นร้อยละ 7.14 โดยใช้รูปหลอดไฟส่องสว่างที่บริเวณพื้นหลังและขณะเดียวกันก็เป็นรูปด้วย ประเด็นการจัดภาพ พบว่าผลงานส่วนใหญ่ใช้การจัดภาพแบบซ้ายขวาไม่เหมือนกันคิดเป็นร้อยละ 57.14 โดยใช้องค์ประกอบ รูปทรง ขนาด รวมทั้งน้ำหนักสี เพื่อสร้างความสมดุล รองลงมาใช้การจัดภาพแบบแผ่กระจาย คิดเป็นร้อยละ 21.43 โดยใช้องค์ประกอบต่าง ๆ กระจายจนบางส่วนล้นจากขอบ รองลงมาใช้การจัดภาพแบบซ้ายขวาเหมือนกัน คิดเป็นร้อยละ 14.29 โดยทั้งสองข้างมีองค์ประกอบ รูปทรง และขนาดที่ใกล้เคียงกัน

2. การสร้างสรรค์ผลงานจิตรกรรมเหนือจริง เรื่อง จินตนาการใต้ท้องทะเล ด้วยสีอะคริลิกและสีชอล์กบนผ้าใบของผู้วิจัยในประเด็นแนวคิด เป็นภาพทิวทัศน์ที่เป็นบรรยากาศใต้ท้องทะเลซึ่งประกอบด้วยปะการัง สัตว์น้ำ พืชน้ำชนิดต่าง ๆ รวมทั้งสภาพแวดล้อมที่อยู่ร่วมกันในสภาพที่สมดุลของธรรมชาติอันงดงาม ทั้งรูปทรงที่แปลก สีสัน สะดุดตา ใช้แนวคิดในการสร้างความเหนือจริงด้วยวิธีใช้วัตถุแทนกัน โดยใช้รูปตา รูปปาก รูปหูของมนุษย์ในลักษณะและขนาดที่ต่างกัน แทนส่วนต่าง ๆ ของปะการัง สัตว์ และพืชน้ำ เพื่อสร้างรูปทรงให้เป็นภาพลวงตา แปลก พิสดาร ใช้วิธีการจัดภาพแบบซ้ายขวาไม่เหมือนกัน โดยใช้ขนาด และรูปทรงของปะการัง กับรูปตา รูปปาก เป็นหลัก จัดองค์ประกอบให้มีมิติ และความสมดุล รวมทั้งการเพิ่มสีสัน ขององค์ประกอบต่าง ๆ เพื่อสื่อถึงความสวยงามของธรรมชาติใต้ท้องทะเล ที่ทรงคุณค่าแก่การดูแลรักษาให้คงอยู่ตลอดไป

**อภิปรายผล**

1. การศึกษาผลงานจิตรกรรมแบบเหนือจริง จำนวน 10 ภาพ พบว่า ผลงานส่วนใหญ่ใช้ แนวคิดในการสร้างความเหนือจริง 4 วิธีได้แก่ วิธีใช้วัตถุแทนกัน เช่นการนำผลไม้ มาแทนหน้าคน นำดอกไม้ขนาดใหญ่มาแทนลำโพงของหีบเพลง เป็นต้น วิธีหลอน โดยจัดองค์ประกอบของกิ่งไม้ รากไม้ ให้เป็นรูปทรงที่แปลก เหมือนฝัน จัดส่วนต่างของดอกไม้กับรูปร่างผู้หญิงในลักษณะที่ แปลก พิสดาร ใช้รูปนิ้วเท้าที่โผล่ออกมาจากปลายรองเท้าทำให้ดูพิสดาร จัดวางรูปกล่องดวงตา กล่องปากที่ยื่นออกมาด้านนอกทำให้ดูพิสดารไม่เหมือนธรรมชาติ วิธีประกอบกัน คือ การจัดภาพโดยนำวัตถุต่างชนิดกัน เช่น กิ่งไม้ นาฬิกา ขาเทียม กล่องดวงตา อวัยวะ ภายในของคน มารวมกันให้เป็นวัตถุอื่น วิธีกำกวม เป็นการจัดองค์ประกอบของภาพในลักษณะลวงตา เช่น รูปหน้าตัดของตอไม้เป็นรูปแผ่นเสียง รูปท่อนไม้ที่ด้านล่างเป็นจระเข้ ทำให้มองสองอย่างสลับกัน การจัดภาพในผลงานกลุ่มตัวอย่างใช้วิธีการจัดภาพ 3 แบบ ที่ใช้มากที่สุดได้แก่ แบบสองข้างไม่เหมือนกัน โดยใช้รูปทรง ขนาด และน้ำหนักของสี เพื่อสร้างความสมดุล รองลงมาใช้แบบสองข้างเหมือนกัน โดยใช้องค์ประกอบ ขนาดขององค์ประกอบ และสี มีความใกล้เคียงหรือเหมือนกันทั้งสองข้าง และแบบจัดภาพแบบแผ่กระจาย เป็นลักษณะของการขยายภาพให้มีขนาดใหญ่ โดยมีองค์ประกอบบางส่วนล้นขอบ ไม่เน้นจุดสนใจ เป็นภาพมองจากด้านบนลงล่าง ซึ่งมีเนื้อหาเรื่องราวเกี่ยวกัยธรรมชาติโดยสอดคล้องกับ กนกพรรณ เถาทอง (2545)ได้ศึกษาผลงานจิตรกรรมของศิลปินกลุ่มเซอร์เรียลิสม์ มีวัตถุประสงค์เพื่อศึกษาที่มาของแนวคิด เทคนิควิธีการ ตลอดจนรูปแบบวิธีการสร้างสรรค์ผลงานของศิลปินกลุ่มเซอร์เรียลิสม์ จำนวน 5 ท่านได้แก่ จอร์โจ เด กีรีโก, ซาลวาดอร์ ดาลี, มักซ์ เอินสต์ อีฟว์, ตองกี และ เรเน มากรีต์ โดยรวบรวมผลงานของศิลปินดังกล่าวจำนวน 556 ชิ้น มาวิเคราะห์และคัดเลือกผลงานเพื่อเป็นกลุ่มตัวอย่าง 25 ภาพ รวมทั้งได้นำไปให้ผู้เชี่ยวชาญในประเทศ จำนวน 5 คน ตอบคำถามและแสดงความคิดเห็นต่อผลงานแล้วสรุปผลการวิเคราะห์ผลงานศิลปินทั้ง 5 ท่าน พบว่าที่มาและแนวคิด จะนำแนวคิดทางธรรมชาติมาสร้างผลงานมากที่สุด รองลงมามีแนวคิดทางศาสนา ส่วนแนวคิดทางสังคมน้อยที่สุด ผลงานในภาพรวมล้วนเป็นการถ่ายทอดอารมณ์ ความรู้สึก ในเชิงสัญลักษณ์ ผ่านรูปทรงของธรรมชาติ รูปร่างคน อวัยวะของคน ให้ผู้ชมสัมผัสถึงความงาม ความหมาย ที่ตัวศิลปินต้องการแสดงออก ซึ่งสอดคล้องกับทฤษฎี อารมณ์นิยม ที่ให้ความสำคัญเรื่องการสื่อความหมาย อารมณ์ ความรู้สึก ทฤษฎีนิยมแสดงออกทางอารมณ์ เน้นคุณค่าการแสดงออกทางอารมณ์ ถ่ายโยงลงไปในผลงาน สามารถถ่ายโยงได้ทั้งผลงานที่อยู่ในกลุ่มลอกเลียนรูปทรง ขึ้นอยู่กับวิธีการแสดงออก เพื่อสื่ออารมณ์ความรู้สึกนั้นด้วยอะไร เช่น อาจเป็นสี รูปทรง บรรยากาศ หรือความรุนแรงของรายละเอียด ต่าง ๆ ทางศิลปะ ซึ่งผู้สร้างงานสามารถแสดงให้เห็นถึง ความเป็นตัวของตัวเอง ความจริงใจและความแจ่มชัดในการถ่ายทอดอารมณ์นั้นออกมา ( ชะวัชชัย ภาติณธุ 2544 : น.135)

2. การสร้างสรรค์ผลงานจิตรกรรมเหนือจริง เรื่อง จินตนาการใต้ท้องทะเล ด้วยสีอะคริลิกและสีชอล์กบนผ้าใบ ที่ผู้ศึกษาวิจัยได้สร้างเครื่องมือเป็นผลงานจิตรกรรม ครั้งที่ 1 จำนวน 4 ชิ้น เพื่อให้ผู้เชี่ยวชาญจำนวน 3 ท่าน พิจารณาสังเคราะห์ข้อมูล เก็บข้อมูลด้วยแบบสัมภาษณ์แบบ มีโครงสร้าง และสถิติที่ใช้วิเคราะห์ได้แก่ร้อยละ และวิธีเดลฟายประยุกต์ ทำให้ได้รับความรู้ ด้านแนวคิดเพิ่มเติมเกี่ยวกับ การใช้วัตถุแทนกัน ประกอบกัน กำกวม หลอน รูปและพื้น และการจัดภาพในลักษณะซ้ายขวาเหมือนกัน ซ้ายขวาไม่เหมือนกัน และแบบแผ่กระจาย นอกจากนั้น ยังได้รับความรู้ด้านอื่นๆ เพื่อนำไปเป็นแนวทางในการพัฒนาสร้างสรรค์ผลงาน วิทยานิพนธ์ ครั้งที่ 2 จำนวน 1 ชิ้น ตามข้อเสนอแนะของผู้เชี่ยวชาญ และได้ผลงานสร้างสรรค์ “ จิตรกรรมเหนือจริง เรื่อง จินตนาการใต้ท้องทะเล ” ตามวัตถุประสงค์ของการวิจัยทุกประการ โดยนำบรรยากาศทิวทัศน์ใต้ท้องทะเลซึ่งประกอบด้วยปะการัง ปลาชนิดต่าง ๆ สัตว์น้ำ พืชน้ำชนิดต่าง ๆ ที่อยู่ร่วมกันในสภาพที่สมดุลของธรรมชาติ โดยเฉพาะปะการัง ถือเป็นสิ่งมีชีวิตที่สวยงามสะดุดตาทั้งรูปทรง และสีสัน นอกจากนั้นผลงานในภาพรวมยังสื่อให้เห็นความสำคัญ ความงดงาม ของธรรมชาติ สร้างความตระหนักให้มนุษย์ มีความรัก หวงแหน และช่วยกันอนุรักษ์ ธรรมชาติใต้ท้องทะเลให้คงอยู่สืบไป ซึ่งสอดคล้องกับงานวิจัยของ ดลวีร์ คงกัน (2553, บทคัดย่อ) ที่ได้ศึกษาเพื่อสร้างสรรค์จิตรกรรม กึ่งนามธรรมด้วยเทคนิค ดิแคลโคแมเนีย โดยสรุปว่า เป็นการศึกษาที่มุ่งสะท้อนเนื้อหาเกี่ยวกับธรรมชาติ เพื่อตระหนักถึงความสำคัญ และสามารถเปรียบเทียบได้กับการดำเนินชีวิตประจำวัน ของมนุษย์ ซึ่งนำเสนอผ่านผลงานจิตรกรรมสีอะคริลิก บนผ้าใบ โดยการผสมผสานเข้ากับเทคนิค ดิแคลโคแมเนีย กลวิธีสร้างสรรค์ผลงานก็เลือกใช้รูปร่างรูปทรงที่เข้าใจง่าย รูปทรงที่ใช้เป็นรูปทรงที่ดัดแปลง การใช้สี เป็นการใช้สีแบบไม่เหมือนที่มีอยู่ในธรรมชาติ รูปแบบที่ใช้ในการสร้างสรรค์งาน คือ ลักษณะกึ่งนามธรรม โดยมุ่งให้ผู้ชมเกิดสุนทรียภาพทาการรับรู้ทั้งภาพและเนื้อหาที่สอดแทรกตามกลวิธีการสร้างสรรค์งาน การสร้างสรรค์ผลงานครั้งนี้ ผู้ศึกษาวิจัยใช้ทฤษฎีเน้นอารมณ์ หรือ ทฤษฎีนิยมแสดงอารมณ์ เป็นทฤษฎีที่ให้ความสำคัญเรื่องการสื่อความหมาย อารมณ์ ความรู้สึก แนวคิด แสดงถึงผู้ชม ทฤษฎีนี้ตั้งอยู่บนพื้นฐานความเชื่อที่ว่า งานจิตรกรรมมิได้สร้างขึ้นจากความว่างเปล่า มิได้สร้างขึ้นจากการทำงานของประสาทมือและประสาทตาเท่านั้น แต่เป็นการสร้างงาน ที่ผ่านสมอง ผ่านความรู้สึกของศิลปิน ผลงานในแนวทฤษฎีนี้ จึงไม่เน้นรูปทรงธรรมชาติ เพราะเชื่อว่ารูปทรงธรรมชาติบางครั้ง ไม่สามารถใช้อธิบายความหมายได้ จึงเกิดการตัดทอนหรือดัดแปลงรูปทรงขึ้น เพื่อให้สัมพันธ์สอดคล้องกับความรู้สึกที่ต้องการแสดงออก ไม่สนใจรูปทรงที่เหมือนจริงอีกต่อไป การชื่นชมงานศิลปะในทฤษฎีนี้ ต้องค้นหาความหมาย และอารมณ์ในภาพเป็นหลัก (Mitler. 1986, น.51 อ้างถึงใน สมชาย พรมหมสุวรรณ. 2546, น.10) อย่างไรก็ตามผลงานสร้างสรรค์วิทยานิพนธ์ทั้ง 5 ภาพ ได้สื่อถึงแนวคิดสำคัญ คือ ซึ่งสอดคล้องกับ การสร้างสรรค์ผลงาน “ จิตรกรรมเหนือจริง เรื่อง จินตนาการใต้ท้องทะเล ” ด้วยสีอะคริลิกและสีชอล์กบนผ้าใบ ครั้งที่ 2 จำนวน 1 ภาพ จากฉันทามติของผู้เชี่ยวชาญทั้ง 3 ท่านลงความเห็นว่า ผลงานจิตรกรรมเหนือจริง เรื่อง จินตนาการใต้ท้องทะเล 5 ตรงตามวัตถุประสงค์การศึกษาวิจัยในระดับดี

อย่างไรก็ตามผลงานสร้างสรรค์วิทยานิพนธ์ทั้ง 5 ภาพ ก็ได้สื่อถึงความเป็นธรรมชาติ ซึ่งเป็นเครื่องหมายของ ความบริสุทธิ์ การมีใจที่สะอาด ความสวยงามของสีสันปะการัง พืชน้ำต่าง ๆ นั้นเป็นสุดยอดปารถนาของมนุษย์ชนทั่วไป จึงอาจกล่าวได้ว่าธรรมชาติใต้ท้องทะเลคือส่วนสำคัญประการหนึ่งที่ทำให้การท่องเที่ยวและการดำรงชีวิตของผู้คน มีความสุข สงบ เยือกเย็น ยกระดับจิตใจให้พ้นจากกิเลส ตัณหา ส่งผลให้สังคมไทยอยู่อย่างมีความสุข เป็นสังคมแห่งคุณธรรม เป็นสังคมที่เอื้ออาทรกัน โดยมีหลักธรรมคำสอนของพระพุทธศาสนาเป็นบริบทสำคัญ

**ข้อเสนอแนะในการวิจัย**

**ข้อเสนอแนะเพื่อการปฏิบัติ**

จากผลที่ได้จากการศึกษาวิจัยเรื่อง “ จิตรกรรมเหนือจริง เรื่อง จินตนาการใต้ท้องทะเล ” มีข้อเสนอแนะเพื่อการปฏิบัติดังนี้

1. จิตรกรรมเหนือจริง เรื่อง จินตนาการใต้ท้องทะเล ทั้งแนวคิด การจัดภาพ สามารถถ่ายทอดสื่อสารเรื่องราวความงดงามของใต้ท้องทะเล แสดงออกถึงอารมณ์ความรู้สึกและสามารถใช้เป็นสัญลักษณ์แทนสิ่งต่างๆได้
2. การสร้างสรรค์ผลงานในครั้งนี้ ผ่านกระบวนการเทคนิคเดลฟายประยุกต์ ซึ่งมีประสิทธิภาพที่น่าพอใจ การพบผู้เชี่ยวชาญอย่างสม่ำเสมอ และจำนวนหลายครั้งส่งผลให้งานมีคุณภาพ ทำให้ผู้คนทั่วไปที่ได้สัมผัสมีสุนทรียภาพ
3. การสัมภาษณ์ผู้เชี่ยวชาญ ขั้นเริ่มต้นสัมภาษณ์ควรอธิบายถึงประเด็นคำถามที่ศึกษา ตามวัตถุประสงค์ของการวิจัยให้ชัดเจนที่สุด เพื่อไม่ให้ผู้เชี่ยวชาญอธิบายเกินขอบเขตองคำถามและเนื้อหาที่กำหนดไว้

**ข้อเสนอแนะเพื่อการวิจัยในครั้งต่อไป**

ในการวิจัยครั้งต่อไปควรทดลองจัดองค์ประกอบในรูปทรงอื่นและควรทดลองใช้สีใหม่หรือวัตถุอื่นๆ จัดรูปทรงให้แปลกใหม่ มีแนวคิดและมุมมองใหม่ๆ เพื่อการสร้างสรรค์ผลงานทัศนศิลป์ อีกทั้งควรพัฒนาสร้างสรรค์ผลงานให้มีขนาด เทคนิคที่หลากหลาย สามารถนำมาใช้แสดงนิทรรศการเดียวได้อย่างมีคุณภาพ

**บรรณานุกรม**

กนกพรรณ เถาทอง. (2545). **จิตรกรรมสร้างสรรค์:กรณีศึกษาผลงานจิตรกรรมของศิลปิน**

**กลุ่มเซอเรียลิสม์,** (อัดสำเนา)

โกสุม สายใจ. (2544). **จิตรกรรมพื้นฐาน.** กรุงเทพฯ**:** โครงการผลิตเอกสารตำราคณะศิลปกรรม

ศาสตร์สถาบันราชภัฏสวนดุสิต,

กำจร สุนพงษ์ศรี. (2523). **ศิลปะสมัยใหม่.** กรุงเทพฯ : ไทยวัฒนาพานิช.

เกียรติศักดิ์ ชานนท์นารถ. (2544). **การแสดงศิลปย้อนหลัง.** กรุงเทพฯ : อัมริทร์พริ้นติ้งแอนด์

พับลิซซิ่ง จำกัด.

ชลูด นิ่มเสมอ. (2531). **องค์ประกอบศิลป์.** กรุงเทพฯ : ไทยวัฒนาพานิช.

ชะวัชชัย ภาติณธุ. (2544). **ทัศนศิลป์วิจักษ์.** กรุงเทพฯ : คุรุสภาลาดพร้าว.

ดลวีร์ คงกัน. (2553). **การศึกษาเพื่อสร้างสรรค์งานจิตรกรรมด้วยเทคนิคดิแคลโคแมเนียในเนื้อหา**

**เกี่ยวกับธรรมชาติลักษณะกึ่งนามธรรม,** (อัดสำเนา)

บุญส่ง ประทุมวัน. (2554). **จิตรกรรมสร้างสรรค์สะท้อนภาพสัจธรรมชีวิตโดยใช้เรือและท้องทะเล**

**เป็นสัญลักษณ์,** (อัดสำเนา)

พีระพงษ์ กุลพิศาล. (2546). **มโนภาพและการรับรู้ทางศิลปะและศิลปศึกษา.** กรุงเทพฯ : 21 เซ็นจูรี่จำกัด.

----------. (2549). **สุนทรียศาสตร์ในศิลปะและศิลปศึกษา.** กรุงเทพฯ :

ราชบัณฑิตยสถาน. (2541). **พจนานุกรมศัพท์ศิลปะ อังกฤษ – ไทย.** กรุงเทพฯ : คุรุสภาลาดพร้าว.

วิรุณ ตั้งเจริญ. (2535). **ทัศนศิลป์.** กรุงเทพฯ : โอเดียนสโตร์.

ศิลป์ พีระศรี. (2515). **พระยาอนุมานราชธนเซอเรียลิสม์ในศิลปะสงเคราะห์.** กรุงเทพฯ : บรรณาคาร

สดชื่น ชัยประสาธน์. (2537).**การตีความเป็นจริงในกวีนิพนธ์และจิตกรรมเซอเรียลิสม์ในฝรั่งเศส**

**ค.ศ. 1916 – 1969**กรุงเทพฯ : อัมรินทร์พริ๊นติ้งกรุ๊พ

สุชาติ เถาทอง. (2536). **หลักการทัศนศิลป์.** กรุงเทพฯ : นำอักษร

----------.(มปป.). **ทัศนศิลป์กับมนุษย์.** กรุงเทพฯ : ไทยร่มเกล้า จำกัด

สุชาติ สุทธิ. (2535). **เรียนรู้การเห็นพื้นฐานการวิจารณ์ทัศนศิลป์.** กรุงเทพฯ : โอ เอส

พริ๊นติ้ง จำกัด

สมชาย พรหมสุวรรณ. (2546). **การชื่นชมงานศิลปะ.**(อัดสำเนา)

----------.(2548). **หลักการทัศนศิลป์.** กรุงเทพฯ : สำนักพิมพ์แห่งจุฬาลงกรณ์มหาวิทยาลัย.

อารี สุทธิพันธุ์. (2532). **ศิลปะนิยม.** กรุงเทพฯ : ไทยวัฒนาพานิช จำกัด

----------.(2532). **ทัศนศิลป์และความงาม.** กรุงเทพฯ : แสงศิลป์การพิมพ์.

Www. Daligallery.**Artists by Alphabet**.ค้นเมื่อวันที่ 5 มีนาคม 2559